測試嚇個原型行起上嚟點－個製作團隊可以親自玩嚇隻遊戲，又可以係請啲人返嚟幫手試玩，途中佢哋可以用各種方式蒐集有關「隻遊戲玩起上嚟係點」嘅數據，例如佢哋可以俾啲幫手測試嘅人玩完之後填問卷，問卷問佢哋玩落有乜嘢感覺（例如係有冇進入心流狀態）甚至乎可以用腦電圖（EEG）等嘅神經科學方法，量度試玩者玩隻遊戲嗰陣嘅腦活動。